JUEZ GARMENDIA (EAJ, 2019-10-31):
Eskerrik asko, legebiltzar-buru anderea.
Lehendakari jauna, legebiltzarkideok eta jaun eta andreok ongi etorriak eta eguerdi on guztioi.
Hemen hitz gogorrak esateagatik ba irakurketa bat ez da bestea baino egiagoa izango. Irakurketak irakurketak dira. Eta Rojo andereak egin duen laburpenean argi gelditzen da eskumena non dagoen. Eta irakurketa behar bezain objektiboa izan ezkero, denok ulertuko genuke eskumen kontu bat dela. Eta hemen burlaz hitz egin da, errespetu faltaz, gogorregia uste dut dela, Gobernuak que se ponga manos a la obra...
Ibilbidea ez dut berriro errepasatuko, baina argi dago lana egin dela, gauzak egin dira, baina eskumenaren kontua da. Horrek laburbiltzen du bueltaka dabilen gai edo...
...egin dela, gauzak egin dira, baina eskumenaren kontua da, horrek laburbiltzen du bueltaka dabilen gai edo eskaera honen nondik norako guztia.
Eta Natura, Ondare eta Klima Aldaketako zuzendariak batzordean, sailburu ordearekin batera, eman zizkigun azalpenen artean, berak erabili zuen baile de competencias, eta horrela dabiltza dantzan; dantzan, baina ez guk nahiko genukeen erritmoan, baizik eta Madriletik inposatzen zaigun erritmoan, eta honek ondorioa dakar, oraindik bueltaka ibiltzea.
Eta Jaizkibel-Ulia itsasaldearen babeserako burutu behar diren prozedurak egitear daude, baina egitear daude ez hemen gurean borondate falta dagoelako, baizik eta berriro esaten dut, esan behar delako, eskumena ez dugulako hemen, edukitzea nahi dugu baina ez dago, eta hori da errealitatea. Eta egin dezakegun lan erritmoarekin gero, gertatzen zaigun bezala, aurrean daukagu arritmiaz betetako ibilbide luze bat. Lar luzea? Ados. Eskaeraren funtsarekin? Ados. Baina eskumena non dagoen ere argi dugu guk behintzat.
Eskaera egia da 2010etik dabilela bueltaka eta denbora tarte luze horretan Madrilen gobernu ezberdinak egon dira, eta ez batzuk ez besteek ez dute eskaera edo neurri hau aurrera eraman.
Eta gaur legez bestekoa babestuko duen talde bat ere Madrilen egon da, jakinda han eskumena zegoela, zergatik ez han neurria hartu? Hona datoz, jakinda eskumena ez dugula, hori eskatzera. Oso logikoa guztia. Baina bueno, ez gaitu larregi harritzen eta ohituta gaude horrelakoetara, eta erdaraz esaten den bezala, pues una más para la colección.
Eta konpetentzia honek aldez aurretik ez du horrelako konplexutasunik aurkezten, beste batzuk badaude korapilatsuagoak, horretan ere ados gaude, baina ez dago gure eskuetan. Eta elkarlana aipatzen denean, elkarlana beharrezkoa da, batez ere administrazio desberdinen artean, baina erritmoa, borondatea eta lehentasunak desberdinak direnez, gero emaitza hauek etortzen dira. Kulpa non dagoen, batzuk esaten dute han, beste batzuek hemen, baina azkenean badakigu non dagoen, eta Rojo andereak ere argi utzi du.
El Mar Cantábrico es una de las zonas marinas que menor protección tiene y parece lógico protegerlo, ya que estas medidas nunca están de más y no resultan enfrentadas a la actividad económica. Todo lo contrario, al proteger la zona se está protegiendo la vida marina, posibilitando la existencia de mayores recursos naturales.
Con la creación de un corredor ecológico marino y la inclusión de la zona marina Jaizkibel-Ulia, según las palabras de los expertos en la materia, se daría una conexión de gran importancia entre zonas protegidas, que añadiría continuidad junto a la protección terrestre ya existente.
Pero demostrar esta continuidad de ecosistemas tierra-mar, como ya se ha dicho, tiene dificultades, y las vías que se han tomado tienen un recorrido limitado, vías abiertas con la Administración General del Estado, y desde el Departamento de Medio Ambiente, Planificación Territorial y Vivienda se considera que una medida efectiva puede ser la designación por parte de la Administración General del Estado de la zona Jaizkibel-Ulia como cepa marina.
Quedaría, dependiendo de la misma Administración General del Estado, pero con protección, algo que consideramos es un gran paso adelante.
Ez naiz gehiago luzatuko, zeren esan dut funtsean, ekimenaren funtsarekin ados gaude, eta hori uste dut argi geratu dela. Baina gure osoko zuzenketa dago zuzenduta eskumena dagoen lekura, eta zuek behin eta berriro Eusko Jaurlaritzari eskatzen dizkiozue neurriak, kontuak, ekimenak, hori ez da behintzat kasu honetan bidea.
Berba egin dezakegu, eztabaidatu dezakegu eta baloratu dezakegu, baina, mesedez, eskatu kontuak eta eskatu neurriak horren eskumena duenari, eta badakizue non den, bestela bueltaka jarraituko dugu tamalez eta uste dut guztiok nahi dugula Jaizkibel-Ulia babestea.
Eskerrik asko.